Pakapės tvenkinys
55°47′16″ š. pl. 23°16′57″ r. ilg.﻿ / ﻿55.78778°š. pl. 23.28250°r. ilg.﻿ / 55.78778; 23.28250 Pakapės tvenkinys – tvenkinys Lietuvoje, Šiaulių rajone, 16 km į pietus nuo Šiaulių miesto centro. Sudarytas užtvenkus bevardį upelį (Šimšos intakas, Gryžuvos upės baseinas) 2 km nuo jo žiočių. Tvenkinio ilgis iš šiaurės vakarų į pietryčius – 0,35 km, plotis – iki 0,19 km. Altitudė 131,5 m. Krantai žemi, vietomis apaugę medžiais. Pietinėje pakrantėje auga medžiai ir krūmynai, kitose pakrantėse - dirbami laukai ir pievos. Rytiniu pakraščiu eina kelias  2105  Tytuvėnai–Pakapė–Šiauliai . Pietinėje pakrantėje yra Pakapės kaimas, rytinėje – Šukių kaimas. Tvenkinys įrengtas 1977 metais.